Bodin var midlertidig manager i Swindon Town i to kamper da Paul Hart trakk seg i april 2011. Det endte med ett tap og en seier. Bodin var en av flere søkere på stillingen som manager. Da Paolo Di Canio ble ansatt, fortsatte Bodin som trener for juniorlaget. Forholdet mellom Bodin og Di Canio var ikke bra og i juni 2013 trakk Bodin seg fra jobben og ble assistenttrener for U18 og U21 i Southampton. Per 2015 jobber han med Wales' ungdomslag.